armvectores/hy_wikipedia_2023 huggingface dataset:
Աստերոիդների ցանկ (281501-281600)

Աստերոիդների ցանկ (281401-281500)  • Աստերոիդների ցանկ  • Աստերոիդների ցանկ (281601-281700)
 Աստերոիդների ցանկ (281401-281500)  • Աստերոիդների ցանկ  • Աստերոիդների ցանկ (281601-281700)
Անտոն Մակարսկի

Անտոն Մակարսկի (ռուս.՝ Антон Александрович Макарский, նոյեմբերի 26, 1975(1975-11-26), Պենզա, ՌԽՖՍՀ, ԽՍՀՄ), թատրոնի և կինոյի ռուս դերասան, երգիչ։


== Կենսագրություն ==
Ծնվել է 1975 թվականի նոյեմբերի 26-ին քաղաք Պենզայում, դերասանի ընտանիքում։ Պապը Ռուսաստանի ժողովրդական արտիստ Միխայիլ Յակովլեվիչ Կապլանն է։ Խորթ հայրը՝ Ալեքսանդր Մակարսկին, Ստավրապոլի և Պենզայի տիկնիկային թատրոնի դերասան է (Անտոնին որդեգրել է 10 տարեկանում)։ Մայրը՝ Ելենա Միխայիլովնան, երաժշտական մանկավարժ է նախկինում նույնպես եղել է տիկնիկային թատրոնի դերասանուհի (ծնողները և քույրերը այժմ ապրում են Իսրայելի Հոլոն քաղաքում) :
8 տարեկանից մասնակցել է Պենզայի դրամատիկական թատրոնի ներկայացումներին։ 10 տարեկանից կրում է Մակարսկի ազգանունը (մինչև որդեգրումը Անտոնը կրում էր կենսաբանական հոր ազգանունը՝ Շագով)։ Պենզայի դպրոցը ավարտելուց հետո մեկնել է Մոսկվա և ընդունվել 3 թատերական բուհեր, բայց ուսման համ ար ընտրեց Շցուկինի ուսումնարանը (1993-1998)։ Հինգ դիպլոմային ներկայացումներից Մակարսկին ընտրեց 4-ը, պարի 17 քննություններից՝ 12-ը, նախապատրաստել է վոկալի 7 համար։

Մոտ երկու ամիս խաղացել է Մարկ Ռոզովսկիի թատրոնում, և որոշում ընդունեց գնալ բանակ։ Ամիսուկես պահակային գնդում ծառայելուց հետո գործուղվել է Ռուսաստանի ներքին գործերի նախարարության ներքին զորքերի երգի և պարի ակադեմիական համույթ, որտեղ երգում էր, առաջինն էր, ով վարում էր համերգները շուրջ մեկ տարի։ Ծառայությունից հետո կես տարի ոչ մի տեղ չի աշխատել, լսել է «Մետրո» մյուզիքլի մասին և եկել է հարցազրույցի, որտեղ ընտրական ժյուրիի կողմից ընտրվել է։
2002 թվականի մայիսից մասնակցել է նաև Notre-Dame de Paris մյուզիքլին։ Նա խաղացել է գլխավոր դերերից մեկը՝ կապիտան Ֆեբա դե Շատոպերա։ Նկարահանվել է Belle երաժշտական մյուզիքլի ռուսասկան տարբերակում։ Իր գրավիչ դերի համար նա առավել հաճախ հանդես է գալիս ռոմանտիկ կերպարներում։
Նկարահանվել է Լեոնիդ Կուլագինայի նավթագործիչների մասին պատմող «Հորատում» ֆիլմում, որի նկարահանումները անցկացվում էին Սուրգուտի հորատմանը։
2003 թվականի ամռանը ձայնագրել է սոլո ալբոմ։   2003 թվականի աշնանից նկարահանվել  է ամերիկա-ռուսական համատեղ նկարահանված Խեղճ Նաստյան հեռուստատեսային սիրավեպում։  Սերիալում խաղացել է իշխան Անդրեյ Դոլգորուկիյի դերում։ Բացի այդ,  Սերգեյ Լիյի և Արինայի հետ միասին կատարել է Ես չեմ ափսոսում երգը։
2003-2004 թվականներին մասնակցել է Ֆորտ Բոյար ծրագրին,  որի հաղորդավարներն էին Լեոնիդ Յարմոլնիկը և Օքսանա Ֆյոդորովան։
2006-2007 թվականներին նկարահանվել է «Գրիչով և սուսերով» սերիալում ֆրանսիացի ռեզիդենտի դերում։


=== Անձնական կյանք ===
1999 թվականից ապրում է երգչուհի Վիկտորիա Մակարսկայի հետ (Մորոզովա) (մայիսի 22, 1973 թ.), որի հետ ծանոթացել է «Մետրո» մյուզիքլին։ Նշանադրվել են մեկ տարի անց, իսկ ամուսնացել են երեք տարի անց և նույն օրը մեկնել Ֆրանսիա,  Ֆորտ Բոյար հեռուստաշոուի նկարահանմանը։
2012 թվականի  սեպտեմբերի 9-ին, 13 տարի ամուսնությունից հետո, դերասանի կինը 39-ամյա Վիկտորիա Մորոզովան   Երուսաղեմի մանկաբարձական կլինիկաներից մեկում ունեցել է դուստր։ Աղջիկան անվանել են Մարիա։
2015 թվականի մայիսի 31-ին Մակարսկիների ընտանիքում ծնվեց տղա, որին կոչեցին Իվան։


== Ծանոթագրություններ ==


== Արտաքին հղումներ ==
Անտոն Մակարսկի. պաշտոնական
Макарский вжился в роль еврейского мужа Интервью Jewish.ru
Антон Макарский и его дед Михаил Каплан встретятся в Израиле
Сайт "Антон и Виктория Макарские"
Մանժերոկ (գյուղ, Մայմինսկի շրջան)

Մանժերոկ (ռուս.՝ Манжерок, հարավային ալթայերեն՝ Манјӱрек), գյուղ Ռուսաստանի Ալթայի հանրապետության Մայմինսկի շրջանի կազմում։
Բնակչությունը 2009 թվականին գրանցված տվյալներով կազմում էր 1853 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մեսրոպ Գրիգորյան

Մեսրոպ  Գրիգորի Գրիգորյան (Գևորգ Յումուրթաճյան, (հոկտեմբերի 25, 1932(1932-10-25), Հալեպ - հունվարի 14, 2017(2017-01-14), Ավստրիա), հայագետ, եկեղեցական գործիչ, եպիսկոպոս (1986)։ Փիլիսոփայության և արվեստագիտության դոկտոր (1964)։ Վիեննայի համալսարանի պրոֆեսոր (1986)։


== Կենսագրություն ==
Մեսրոպ Գրիգորյանը ծնվել է 1932 թվականի հոկտեմբերի 25-ին, Գրիգոր և Երանուհի Գրիգորյանների ընտանիքում, Հալեպում։ 1939-1946 թվականներին նախնական կրթություն է ստացել Հալեպի Հայկազյան հայկական վարժարանում։ 1946-1947 թվականներին սովորել է Հալեպի Բեթել վարժարանում, 1947- 1953 թվականներին՝ Անթիլիասի դպրեվանքում։ 1961 թվականին ավարտել է  Դարհեմի համալսարանը։ 1952 թվականին Դերենիկ եպիսկոպոս Փոլադյանի ձեռամբ ձեռնադրվել է սարկավագ, 1953 թվականի հուլիսին՝ Դերենիկ Փոլադյանի ձեռամբ ձեռնադրվել կուսակրոն քահանա՝ վերանվանվելով Մեսրոպ։ 1953 թվականի հոկտեմբերից մինչև 1956 թվականի ամառ Անթիլիասի դպրեվանքում դասավանդել է հայոց պատմություն, գրաբար և մատենագրություն, միաժամանակ պաշտոնավարել է որպես գրադարանի փոխտնօրեն, ձեռագրատան գլխավոր պատասխանատու և տպարանի տեսուչ։ 1956 թվականին պաշտպանել է վարդապետական թեզ «Կիլիկիո կաթողիկոսության` Անթիլիասի ձեռագրերի ընդարձակ նկարագրությունները» թեմայով և Աստվածածնի վերափոխման տոնին վարդապետական աստիճան է ստացել` ձեռամբ Տեր Խադ արքեպիսկոպոս Աջապահյանի։ 1956-1957 թվականներին եղել է Անկախ Միաբանության դպրեվանքի տեսուչ։ Տեսչության ընթացքում ուսանողների հետ Բիքվայայից բռնի հեռացվել է, ապա հաստատվել Բեյթ Մերի գյուղում` հայ ազգայինների հովանավորությամբ մեկ տարի ևս շարունակելով դպրեվանքի դասերը և տեսչությունը։ 1957 թվականից մինչև 1958 թվականի դեկտեմբեր Բեյրութի Հովակիմյան-Մանուկյան վարժարանում դասավանդել է կրոն, գրաբար և մատենագրություն։ 1957-1958 թվականներին եղել է «Սփյուռք» շաբաթաթերթի հիմնադիրներից և հրատարակիչներից։ 1959-1961 թվականների ուսման տարիներին, եղել է Վիեննայի այցելու հոգևոր հովիվ։ 1962 թվականից եղել է ավտրիահայ թեմի առաջնորդ։ 1964 թվականի աշնանը Մայր Աթոռ Սուրբ Էջմիածնում` ձեռամբ Վազգեն Ա կաթողիկոսի, ստացել է ծայրագույն վարդապետի աստիճան։ 1964-1974 թվականներին եղել է Մայր Աթոռի պաշտոնական ներկայացուցիչը ԵՀԽ-ում։ 1969 թվականին պաշտոնապես նշանակվել է «Պրո Օրիենտեի» աստվածաբանական խորհրդատու և Մայր Աթոռի ներկայացուցիչ։ 1980 թվականին Վազգեն Ա կողմից նշանակվել է Կանոնադրության հանձնախմբի անդամ։ 1982 թվականին եղել է Վիեննայի համալսարանի բյուզանդագիտական ֆակուլտետի հայոց պատմության և հայ հին մատենագրության պատմության դասախոս։ 1986 թվականին ձեռնադրվել է եպիսկոպոս։ Երկար տարիներ գործակցել է «Հանդես ամսօրյա» ամսագրին։
Ուսումնասիրությունները վերաբերում են հայ ժողովրդի պատմությանը, մատենագիտությանը։


== Պարգևներ ==
Արքության պատիվ (60-ամյակի առթիվ, 1992)։
Ս. Ներսես Շնորհալի շքանշան, 2002։
Ս. Սահակ-Ս. Մեսրոպ շքանշան (քահանայական ձեռնադրության 50-ամյակի առթիվ), 2003։


== Երկեր ==
Ստեփանոս Սիւնեցի, 1958։
Հայկական համայնքի մասնակցությունը Օսմանյան կայսրության Արևելյան Անատոլիայի և Սիրիայի հանրային կյանքին. 1860-1908, 1964 (անգլերեն)։
Նոր նիւթեր և դիտողություններ հրատարակիչ Վանանդեցւոյ մասին, 1969։
Կոստանդնուպոլսի գրավումը 1453 թվականին. հայկական հայեցակետը, 1981 (գերմաներեն)։
Ֆրանց Վերֆել և Կոմիտաս, 1999 (գերմաներեն)։
Հայ եկեղեցին 2003 (գերմաներեն)։


== Ծանոթագրություններ ==
Բելկովո-Գրինևո

Բելկովո-Գրինևո (ռուս.՝ Бельково-Гринево), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մոնտանիայի գավառ

Մոնտանիայի գավառ (պորտ.՝ Microrregião da Montanha) գավառ Բրազիլիայում, մտնում է Սեարա նահանգի մեջ։ Մտնում է Էսպիրիտու Սանտու նահանգի հյուսիսային ափի մարզի մեջ։ Բնակչությունը կազմում է 50 728 մարդ 2006 թվականի տվյալով։ Զբաղեցված տարածքը 2967,950  կմ²։ Բնակչության խտությունը 17,1  մարդ/կմ²։


== Վիճակագրություն ==
Համախառն ներքին արտադրանքը կազմել է 2003 թվականին 205 452 328,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 4 047,87 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,706։


== Գավառի կազմ ==
Գավառի կազմի մեջ են մտնում հետևյալ համայնքները.

Մոնտանյա
Մուկուրիսի
Պոնտու Բելու
Նովայա Ալեկսանդրովկա (գյուղ, Վելիկոբուրլուկիի շրջան)

Անվան այլ կիրառումների համար տե՛ս՝ Նովայա ԱլեկսանդրովկաՆովայա Ալեկսանդրովկա (ուկրաիներեն՝ Нова Олександрівка), գյուղ Ուկրաինայի Խարկովի մարզի Վելիկոբուրլուկիի շրջանում։ Հիմնադրվել է 1699 թվականին։
2001 թվականի տվյալներով Նովայա Ալեկսանդրովկա գյուղում բնակվում էր 458 մարդ։ Բնակավայրը զբաղեցնում է 1148 կմ² տարածք։ Բնակչության խտությունը կազմում էր 398,95 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Խոտ (լիճ)

Անվան այլ կիրառումների համար տե՛ս՝ Խոտ (այլ կիրառումներ)Խոտ, լիճ Հայաստանի Սյունիքի մարզում, Շինուհայրի սարավանդում, Խոտ գյուղից 3 կմ հյուսիս-արևմուտք, ծովի մակարդակից 1540 մ բարձրության վրա։ Մակերեսը՝ 3 հա։


== Ծանոթագրություններ ==
Վոսկոբոյնիկի (այլ կիրառումներ)

Վոսկոբոյնիկի, կարող է վերաբերել՝

Վոսկոբոյնիկի - գյուղ, Ուկրաինայի Խարկովի մարզի Բոգոդուխովի շրջանում
Վոսկոբոյնիկի - գյուղ, Ուկրաինայի Պոլտավայի մարզի Կրեմենչուգի շրջանում
Վենբուր

Վենբուր (ֆր.՝ Weinbourg), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2014 թվականի դրությամբ կազմում է 427 մարդ, բնակչության խտությունը` 80.72 մարդ/կմ²։ Բնակավայրը զբաղեցնում է 5.29 կմ² տարածք։


== Աշխարհագրություն ==
Գտնվում է Փարիզ քաղաքից 380 կմ արևելք, Ստրասբուրգ քաղաքից` 40 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 289 աշխատունակ (15-64 տարեկան)  բնակիչ, որոնցից ակտիվ էին 221-ը, իսկ ոչ ակտիվները` 68։ Ակտիվության ցուցանիշը կազմում է 76,5 %։ 221 աշխատունակ մարդկանցից աշխատել է 197 անձ (104 տղամարդ և 93 կին)։ Գործազուրկ են եղել 24 անձ (17 տղամարդ և 7 կին)։ 68 անաշխատունակներից 9-ը եղել են աշակերտներ կամ ուսանողներ, 37-ը` թոշակառուներ, իսկ 22-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Au/Ra

Ջեյմի Լու Ստենզել (անգլ.՝ Jamie Lou Stenzel, մայիսի 15, 2002(2002-05-15), Իվիսա, Balearic Islands, Balearic Islands, Իսպանիա), առավել հայտնի է Au/Ra անվամբ, անտիգուա-գերմանացի երգչուհի և երգահան։ Իր առաջին` «Concrete Jungle» սինգլը թողարկել է 2016 թվականին, որը, շատ չանցած, ամբողջ աշխարհում 15 միլիոն սթրիմինգ է հավաքել։ 2018 թվականին համագործակցել է CamelPhat-ի հետ և թողարկել է իր` «Panic Room» երգի այլ տարբերակը։ Նույն թվականին նաև համագործակցել է նորվեգացի դիջեյ Ալան Ուոքերի հետ և թողակել է «Darkside» սինգլը։


== Վաղ կյանք ==
Ծնվել է 2002 թվականի մայիսի 15-ին Իվիսա կղզում` երաժիշտների ընտանիքում։ Նրա հայրը գերմանացի հայտնի պրոդյուսեր Թորսթեն Ստենզելն է։ Կղզում ապրել է մինչև 2007 թվականը, որից հետո տեղափոխվել է Անտիգուա և Բարբուդա։


== Սկավառակագրություն ==


=== Մինի ալբոմներ ===


=== Սինգլներ ===


==== Որպես գլխավոր արտիստ ====


==== Որպես համագործակցող արտիստ ====


== Ծանոթագրություններ ==


== Արտաքին հղումներ ==
Պահանջում ենք խաղաղություն

«Պահանջում ենք խաղաղություն», բազմակերպար քանդակ Մոսկվայում։ Տեղակայված է «Մուզեոն» զբոսայգում։ Պատրաստվել է 1950 թվականին` ի պատասխան սկսված Կորեական պատերազմի։ Քանդակագործը Վերա Մուխինան է՝ Ն. Գ. Զելենսկայայի, Զ. Գ. Իվանովայի, Ս. Վ. Կազակովի, Ա. Մ. Սերգեևի հետ համատեղ։


== Պատմություն ==
Վերա Մուխինան որոշել է պատրաստել «Պահանջում ենք խաղաղություն» քանդակը 1950 թվականին՝ իմանալով Կորեայում սկսված պատերազմի մասին։ Նրա հետ միասին հուշարձանի վրա աշխատել է ստեղծագործական խումբ՝ Նինա Զելենսկայայի, Զինաիդա Իվանովայի, Սերգեյ Կոզակովի և Ալեքսանդր Սերգեևի մասնակցությամբ։
Վերա Մուխինան իր ստեղծագործությունն անվանել է «քարոզչական քանդակ»։ Այն հատուկ պատրաստվել է գալվանոյի միջոցով թեթև մետաղից՝ խաղաղությանը նվիրված միջազգային տարբեր գիտաժողովներին տեղափոխումը հեշտացնելու համար։ 1951 թվականին «Պահանջում ենք խաղաղություն» ստեղծագործության համար քանդակագործների թիմին շնորհվեց երկրորդ աստիճանի Ստալինյան մրցանակ։
Քանդակվել է հուշարձանի երկու նույնանման օրինակ։ Դրանցից մեկը մնաց Մոսկվայում և տեղադրվեց Ազգային տնտեսության նվաճումների ցուցահանդեսում՝ Խաղաղության պողոտայի մերձակայքում, իսկ մյուսը տեղափոխվեց Փհենյան։ Մոսկվայի հուշարձանը ցուցահանդեսում մնաց մինչև 1994 թվականը, որից հետո տեղափոխվեց «Մուզեոն»։ Այնտեղ քանդակը թերի էր․ վեց գործիչներից միայն երեքն էին ներկայացված, իսկ մյուսները պահվում էին թանգարանի պահեստներում։ 2010-ական թվականների սկզբին հուշարձանը վատ վիճակում էր, բացակայում էին մի շարք հատվածներ։ 2012-2013 թվականներին քանդակը վերականգնվեց, կորած մասնիկները փոխարինվեցին Ռուսաստանի թանգարանում պահվող գիպսի բնօրինակով։


== Նկարագրություն ==
«Պահանջում ենք խաղաղություն» քանդակագործական ստեղծագործությունը ներառում է վեց կերպար, որոնք քայլում են նույն ուղղությամբ։ Մեջտեղի երեք կերպարները՝ սևամորթը, չինացին և ռուսը, քայլում են ձեռքերը մեջքի հետևում միացրած։ Նրանք խորհրդանշում են խաղաղության ձգտող ժողովուրդներին։ Ձախ կողմում պատերազմի կույր հաշմանդամ է՝ եվրոպական հնամաշ զինվորական համազգեստով, իսկ աջ կողմում՝ կորեացի մայրը, որը բարձրացնում է սպանված երեխային։ Այս կերպարները հիշեցնում են պատերազմի զոհերի մասին։ Առջևում գնում է երիտասարդ գեղեցիկ կինը երեխայի հետ։ Նրա մեկնած ձեռքից թռչում է աղավնին՝ որպես խաղաղության խորհրդանիշ։ Այս կերպարը անձնավորում է պայծառ, խաղաղ ապագան, որին ձգտում է մարդկությունը։
Քննադատների կարծիքով քանդակի հիմնական թերությունը նրա մասնատվածությունն է․ այն չունի միասնական տեսք։ Արվեստագետ Վալերիուսը նաև նշել է ստեղծագործության մեկնաբանման երկիմաստությունը, մասնավորապես, աղավնի ունեցող կնոջ կերպարը։
Մուխինան վեց կերպարներից ինքնուրույն ստեղծել է միայն մեկը՝ կորեուհուն՝ մահացած երեխայի հետ։ Այս քանդակն իր պլաստիկ հարստությամբ և ուժով հստակ առանձնանում է ամբողջ ստեղծագործությունից։ Այն հիմնված էր 1941 թվականին Վերա Մուխինայի կողմից արված «Մայրը մահացած երեխայի հետ» ուրվագծի վրա, որը ստեղծել է Երկրորդ համաշխարհային պատերազմի առաջին օրերի տպավորությամբ։ Քանդակագործն իր հերոսուհու մասին ասել է․ «Նա կգնա պարտիզան․ այստեղ խնդրանքի մասին խոսք լինել չի կարող»։


== Ծանոթագրություններ ==
Սլավա Ստեփանյան

Սլավա Աշոտի Ստեփանյան (Սլավիկ Ստեփանյան, 1962, մայիսի 3, Ջանֆիդա, ՀԽՍՀ), հայ դերասան, բեմադրիչ, դրամատուրգ։


== Կենսագրություն ==
1983 թվականին ավարտել է Երևանի գեղարվեստա-թատերական ինստիտուտի դերասանական ֆակուլտետը՝ Կիմ Արզումանյանի արվեստանոցը, 1998 թվականին՝ ռեժիսորական ֆակուլտետը՝ Ալեքսանդր Գրիգորյանի արվեստանոցը։ Եղել է Սերգեյ Փարաջանովի աշակերտը։ 1983 թվականին, Վրաստանի մշակույթի նախարարության հրավերով, մի խումբ հայ դերասանների հետ տեղափոխվել է Թբիլիսիի Պետրոս Ադամյանի անվան հայկական դրամատիկական թատրոն, որտեղ աշխատել է մինչ 2001 թվականը։ Ղեկավարել է նաև թատրոնին կից դերասանական ստուդիան։
Մոսկվայի Հայկական թատրոնի գեղարվեստական ղեկավարն է։ Մասնակցել է Ռուսաստանի Առաջին ալիքի «Рубик Всемогущий» հեռուստանախագծին։ Վրաստանի և Ռուսաստանի Թատերական գործիչների, Մոսկվայի Դերասանների միությունների անդամ է։


== Գործունեություն ==
Որպես բեմադրիչ հանդես է եկել Թբիլիսիի հայկական դրամատիկական, Երևանի Պատանի հանդիսատեսի, Երևանի օպերայի և բալետի ազգային ակադեմիական, Մոսկվայի հայկական թատրոններում։ Բեմադրել է Ս. Պողոսյանի և Ս. Ստեփանյանի «Արտաշեսի կրքերը», Ժ. Կոկտոյի «Ձայն մարդկային», Ֆ. Արրաբալի «Պիկնիկ», Վիլյամ Սարոյանի «Հեյ, ով կա» և այլ պիեսներ, օպերաներ։ Նկարահանվել է «Հայֆիլմ», «Մոսֆիլմ», «Վրացֆիլմ» և այլ կինոստուդիաներում։


=== Դերեր թատրոնում ===
Յագո՝ Վիլյամ Շեքսպիրի «Օթելլո»
Մարկիզ՝ Կ.Գոլդոնիի «Հյուրանոցի տիրուհին»
Սողոմոն՝ Պերճ Զեյթունցյանի «Ոտքի, դատարանն է գալիս»
Ամուսին՝ Է. դե Ֆիլիպպոյի «Ցիլինդր»
Արտաշես Օթարյան՝ Ալեքսանդր Շիրվանզադեի «Պատվի համար»
Գարեգին՝ Նար-Դոսի «Սպանված աղավնի»
Բլեզ՝ Կ. Մանյեի «Բլեզ»


=== Դերեր կինոյում ===
«Աշուղ Ղարիբը», 1988 թ.
«Որտե՞ղ էիր, մարդ աստծո», 1992 թ.
«Անտիկիլլեր 2», 2003 թ.
«Բայազետ», 2003 թ.
«Սիրո գինը», 2005 թ.
«Ատաման», 2005 թ.
«Հետախուզական խաղեր», 2006 թ.
«Մայոր Վետրով», 2007 թ.
«Սև ոչխար», 2009 թ.
«Ծառայում եմ Սովետական Միությանը», 2012 թ.
«Մետրո», 2012 թ.
«Վերջին Մոհիկյանը», 2013-2014 թթ.


== Մրցանակներ ==
ՀՀ մշակույթի նախարարության ոսկե մեդալ, 2007 թ.
«Կարոտ» միջազգային փառատոնի ոսկե մեդալ, 2008 թ.
ՀՀ ԱԺ, սփյուռքի նախարարության և այլ պատվոգրեր, 2010 թ.


== Ծանոթագրություններ ==
Աստերոիդների ցանկ (136601-136700)

Աստերոիդների ցանկ (136501-136600)  • Աստերոիդների ցանկ  • Աստերոիդների ցանկ (136701-136800)
 Աստերոիդների ցանկ (136501-136600)  • Աստերոիդների ցանկ  • Աստերոիդների ցանկ (136701-136800)
Նովիե Բուրասի

Նովիե Բուրասի (ռուս.՝ Новые Бурасы), քաղաքատիպ ավան Ռուսաստանի Սարատովի մարզի Նովոբուրասկի շրջանի կազմում։
Բնակչությունը 2010 թվականին գրանցված տվյալներով կազմում էր 5871 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խաչատուր Օհանջանյան

Խաչատուր Գևորգի Օհանջանյան (1897 - 1972), Հայաստանում խորհրդային օկուպացիայի մասնակից։ Կոմունիստական կուսակցության անդամ 1917 թվականի ապրիլից։ Եղել է Ա․ Մելիքյանի կազմակերպած աշակերտական մարքսիստական խմբակի անդամ։ 1917 թվականին զորակոչվել է բանակ, ծավալել ագիտացիոն-պրոպագանդիստական աշխատանք։ Եղել է Ալեքսանդրապոլի դեպոյի կոմբջիջի ստեղծողներից։ Հեղափոխական գործունեության համար դաշնակցականների կողմից երկու անգամ ձերբակալվել է։ Մասնակցել է Մայիսյան խռովությանը (1920) Ալեքսանդրապոլում, հետո մեկնել Բաքու։ Դաշնակցականների փետրվարյան ապստամբության օրերին կռվել է Ելենովկայի (Սևան) ռազմաճակատում։ 1921 թվականին՝ Ալեքսանդրապոլի գավկոմի բաժնի վարիչ, 1924-1928 թվականներին՝ Էջմիածնի, ապա՝ Դիլիջանի գավկոմների քարտուղար, 1929-1930 թվականներին՝ Բորիսոգլեբսկի օկրուգկոմում հրահանգիչ, կազմբաժնի վարիչ, քարտուղարի տեղակալ, 1930 թվականից՝ Ինզայի շրջկոմի քարտուղար։ Սովորել է (1935-1936) ՀամԿ(բ)Կ ԿԿ մարքսիզմ-լենինիզմի դասընթացներում։ 1936 թվականից Կույբիշևում կատարել է կուսակցական և տնտեսական աշխատանքներ։
Մայա Ֆիեստադ

Կերստին Մարիա (Մայա) Ֆիեստադ (շվեդերեն՝ Kerstin Maria (Maja) Fjæstad, մայիսի 30, 1873(1873-05-30), Հյորբոյու, Հյորբոյու մունիցիպալիտետ, Մալմյոհուս համայնք, Շվեդիա - նոյեմբերի 15, 1961(1961-11-15), Արվիկա, Շվեդիա), շվեդ նկարչուհի։


== Կենսագրություն ==
Մայա Ֆիեստադը ծնվել է 1873 թվականին, Հյորբոյուում, եկեղեցու հովիվ Լարս Հալենի և Սոֆյա Բենեդիկտայի ընտանիքում։ Ծնողները վաղ տարիքից նկատել են դստեր հետաքրքրությունը նկարչության հանդեպ։ Սովորել է Լանդսկրունայի գեղանկարչական դպրոցում, այնուհետև՝ Նկարիչների ասոցիացիայի դպրոցում (Konstnärsförbundets skola):
Ամուսնու՝ Գուստավ Ֆիեստադի, քանդակագործ Քրիստիան Էրիկսոնի հետ Արվիկայում հիմնադրել են Rackengruppen նկարիչների խումբը, որը հետագայում դարձել է ստեղծագործ նկարիչների կենտրոն։

Մայայի առաջին պատվերը բարձ էր Կիրունայում գտնվող շվեդ երկրաբան և քիմիկոս Հյալմար Լունդբոհմի առանձնատան համար։ 1897 թվականին Մայան իր աշխատանքներն է ներկայացրել Նկարիչների միության (Konstnärsförbundet) ցուցադրություններում։ Առանձնակի հաջողություններ ուներ դիմապատկերների ստեղծման գործում, սակայն հիմնականում աշխատել է տեքստիլային գործվածքի հետ՝ մանածագործություն, ասեղնագործություն, տպագրություն։ Վերջին տարիներին աշխատել է փայտի և լինոլեումի կտրվածքներով։ Ստեղծել է վերացական, հաճախ համարձակ ոճերով բնական մոտիվներ։ Հայտնի են նրա ծաղիկների մոտիվները, այդ թվում ՝ "Björkhänge":
1922 թվականին գործընկերների հետ միասին հիմնել են արվեստանոց (Arvika Konsthantverk), որն ուներ իր խանութը, որտեղ և ներկայացված էին Մայայի աշխատանքները։ 1924 թվականից ի վեր այն Շվեդիայի տեղական արհեստների ամենահին մասնագիտացված խանութն է։ Մայա Ֆիեստադի աշխատանքները ներկայացված են Շվեդիայի ազգային թանգարանում] և Ստոկհոլմում գտնվող Հյուսիսային թանգարանում։
1898 թվականի հուլիսի 15-ին Մայան ամուսնացել է նկարիչ և դիզայներ Գուստաֆ Ֆիեստադի հետ Վասբիի եկեղեցում։ Զույգն ունեցել է չորս երեխա։
Մայան եղել է Ստոկհոլմի թագավորական օպերայում գտնվող Ջեննի Լինդի կիսանդրու մոդելը։
Նա մոդելավորել է Քրիստիան Էրիկսոնի Ջեննի Լինդի կիսանդրին Ստոկհոլմի թագավորական օպերայում։
Մայա Ֆիեստադը մահացել է 1961 թվականին Արվիկայում։


== Ծանոթագրություններ ==


== Արտաքին հղումներ ==
Om Maja Fjæstad på Värmlands museums webbplats
Լոմի (գյուղ, Վյազեմսկի շրջան)

Անվան այլ կիրառումների համար տե՛ս՝ ԼոմիԼոմի (ռուս.՝ Ломы), գյուղ Ռուսաստանի, Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 11 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խոստ (քաղաք)

Խոստ (փուշթու՝ خوست, դարի՝ خوست Xōst), քաղաք Աֆղանստանի հարավ-արևելքում, համանուն նահանգի վարչական կենտրոնն է։ Գտնվում է Պակիստանի սահմանից 30 կմ հեռավորության վրա։
Հոստի օդանավակայանը ծառայել է որպես բազա օդային գործողությունների համար նախ ԽՍՀՄ-ի, իսկ հետո ԱՄՆ-ի համար։
Հոստ քաղաքն ունի նաև համալսարան։


== Մարտական գործողություններ ==
1979-1989 թվականների Աֆղանական պատերազմի ժամանակ քաղաքը մոտ 8 տարի գտնվել է մոջահեդների պաշարման մեջ։ 1998 թվականին ահաբեկչական մարզական ճամբարը հրթիռային հարձակման է ենթարկվել ԱՄՆ բանակի կողմից։
2009 թվականի մայիսի 12-ին զինված զինյալների մի քանի խմբեր (թալիբներ) ներխուժել են Խոստ, ծանր մարտ են սկսել ԱՄՆ բանակի և Աֆղանստանի ազգային բանակի  դեմ։ Ըստ հաղորդումների՝ հարձակումն իրականացրել են 10 մահապարտ ահաբեկիչներ, որոնցից 7-ին հաջողվել է պայթեցնել իրենց, իսկ 3-ին գնդակահարել են անվտանգության ուժերի աշխատակիցները։ Մարտում զոհվել է անվտանգության ուժերի առնվազն չորս աշխատակից և մի քանի քաղաքացիական անձ։
2014 թվականի ապրիլի 4-ին ահաբեկչության հետևանքով տուժել են Ասսոշեյթեդ պրեսի լրագրողները, որոնք ուղեկցում էին ընտրական հանձնաժողովի աշխատակիցներին։


== Աշխարհագրություն ==
Խոստը գտնվում է Քաբուլից մոտ 150 կմ դեպի հարավ։ 


== Կլիմա ==


== Ծանոթագրություններ ==


== Արտաքին հղումներ ==
Քաղաքի պաշտոնական կայքը
Պավել Սուկոսյան

Պավել Ալեքսեյի Սուկոսյան (ռուս.՝ Павел Алексеевич Сукосян, հունվարի 14, 1962(1962-01-14), Կրասնոդար, ՌԽՖՍՀ, ԽՍՀՄ), ռուսաստանցի հայազգի հանդբոլիստ և մարզիչ, սպորտի վաստակավոր վարպետ, օլիմպիական չեմպիոն (2000)։


== Կենսագրություն ==
Պավել Սուկոսյանը Կրասնոդար քաղաքի Օլիմպիական հերթափոխի մանկապատանեկան մասնագիտացված մարզական դպրոցի (СДЮСШОР) սան է։ Առաջին մարզիչը եղել է Յուրի Գրիգորևիչ Զայցևը։
1980 թվականին ծառայության է անցել խորհրդային բանակում, որտեղ սկսել է խաղալ Տիրասպոլի մարզական ակումբի կազմում։ Այնտեղ նրան նկատել են և հրավիրել Մոսկվայի ԲԿՄԱ, որտեղ սկսել է խաղալ 1982 թվականից։
Պավել Սուկոսյանը խաղացել է նաև ռուսաստանյան «Ստեպան Ռազին», «Պերմսկիե մեդվեդի» ակումբներում, ինչպես նաև գերմանական «Վերատալ» և «Կրանաու» ակումբներում։ 
2007-2013 թվականներին նա շարունակել է իր խաղային կարիերան «Սունգուլ» ակումբում, ինչը նրան դարձրել է պրոֆեսիոնալ հանդբոլի համաշխարհային ռեկորդակիր (ելույթներն ավարտելու պահին նա 50 տարեկան էր)։ 2017 թվականին նա թարմացրել է այդ ցուցանիշը՝ կրկին խաղահրապարակ դուրս գալով արդեն 55 տարեկանում։ Նա պաշտպանել է Ռուսաստանի Սուպերլիգայում հանդես եկող УОР №2 թիմի դարպասը։ 
Ռուսաստանի ազգային հավաքականի կազմում ընդգրկվել է 1992 թվականին։ 2000 թվականին Սիդնեյում կայացած Օլիմպիական խաղերի չեմպիոն է։ Մասնակցել է նաև 1996 թվականի Օլիմպիական խաղերին, որտեղ թիմը զբաղեցրել է 5-րդ տեղը։ 
Աշխարհի 1993 և 1997 թվականների չեմպիոն է, 1999 թվականի աշխարհի առաջնության արծաթե մեդալակիր։ Եվրոպայի 1996 թվականի չեմպիոն, Եվրոպայի 1994 և 2000 թվականների առաջնությունների արծաթե մեդալակիր։ ԽՍՀՄ 1987 թվականի չեմպիոն, Ռուսաստանի 1994 և 1995 թվականների չեմպիոն։
1993 թվականին ավարտել է Մոսկվայի ֆիզիկական կուլտուրայի պետական ակադեմիան։
Վերջին տարիներին մարզչական աշխատանք է կատարում Կրասնոդարի «Կուբան» ակումբի կանանց թիմում։


== Ընտանիք ==
Ամուսնացած է Նատալյայի հետ, նրանք ունեն երկու զավակ։ Որդին՝ Անտոնը (ծնվ. 1984), աշխատում է Մոսկվայի մետրոպոլիտենում, դուստրը՝ Պոլինան (ծնվ. 1994), ապրում է Վրաստանում։


== Ծանոթագրություններ ==
Կորբոուլի

Կորբոուլի (վրաց.՝ კორბოული), գյուղ Վրաստանում։ Գտնվում է Իմերեթի մարզի Սաչխերեի շրջան‎‎ում։


== Դիրք ==
Գյուղը գտնվում է ծովի մակարդակից 790 մետր բարձրության վրա։ Շրջկենտրոն Սաչխերեից հեռու է 18 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 3264 մարդ։


== Ծանոթագրություններ ==
Ջոն Վիկտոր Էվանս

Ջոն Վիկտոր Էվանս (անգլ.՝ John Victor Evans, հունվարի 18, 1925(1925-01-18), Malad City, Այդահո, ԱՄՆ - հուլիսի 8, 2014(2014-07-08), Բոյսե, ԱՄՆ), ամերիկացի քաղաքական գործիչ, Այդահոյի 27-րդ նահանգապետ։


== Կենսագրություն ==
Ջոն Վիկտոր Էվանսը ծնվել է 1925 թվականի հունվարի 18-ին Այդահո նահանգի Մալադ քաղաքում։ Կրթություն է ստացել Այդահո նահանգի և Սթենֆորդի համալսարանն։ Երկրորդ համաշխարհային պատերազմի ժամանակ Էվանսը ծառայել է ԱՄՆ բանակի շարքերում։ Կյանքի մեծ մասը անցկացրել է հայրենի Մալադ քաղաքում, որտեղ նաև զբաղվել է գյուղատնտեսությամբ և անասնաբուծությամբ։
Էվանսը պաշտոններ է զբաղեցրել ազգային օրենսդրական կոմիտեում, եղել է Բեր գետի ջրօգտագործման ասոցիացիայի և Օնայդա շրջանի զարգացման, պաշտպանության և պաշարների կոմիտեի նախագահ։
1974 թվականին Էվանսը դարձել է Այդահոյի փոխնահանգապետ։ Երբ 1977 թվականի հունվարի 24-ին գործող նահանգապետ Սեսիլ Դեյլ Էնդրյուսին առաջարկվել էր տեղ զբաղեցնել Արտաքին գործերի նախարարությունում, Էվանսը զբաղեցրել է նրա պաշտոնը։ Նոր պաշտոնում նրա առաջին կարևոր փորձություններից են եղել Այդահոյում տեղի ունեցած մեծ երաշտը, որի տնտեսությունը մեծ մասամբ կախված է գյուղատնտեսությունից։ Էվանսը շարունակում էր զբաղվել շրջակա միջավայրի պաշտպանության հարցերով։ Նրան հաջողվել է հաղթել 1978 և 1982 թվականների ընտրություններում։ Իր նահանգապետության վերջին տարիներին գլխավորում էր արոտավայրերի ղեկավարության և ատոմային էներգետիկայի նահանգապետերի ազգային ասոցիացիայի ենթահանձնաժողովները։
Ջոն Էվանսը ամուսնացած է եղել Լոլե Դենիելսի հետ, որից ունեցել է հինգ երեխա։
Ջոն Վիկտոր Էվանսը մահացել է 2014 թվականի հուլիսի 8-ին, Մալադում, Այդահո։


== Ծանոթագրություններ ==


== Գրականություն ==
Nancy Capace Encyclopedia of Idaho. — North American Book Dist LLC, 2001. — С. 134. — 415 с. — ISBN 0403096065


== Արտաքին հղումներ ==
National Governors Association
D.L. Evans Bank
NNDB: John V. Evans
Խնամատարություն

Խնամատարություն, ծնողազուրկ երեխաների հանձնումը աշխատավորական ընտանիքների դաստիարակությանը՝ վարձատրությամբ։ Խնամատարության պայմանագիրը կնքվում է խնամակալության ու հոգաբարձության մարմնի և երեխայի խնամքը ստանձնած քաղաքացու միջև։ Խնամատարությունը շարունակվում է մինչև երեխայի 15, բացառիկ դեպքերում՝ 18 տարեկան դառնալը։


== Տես նաև ==
Խնամակալություն
Մհեր Ավանեսյան

Մհեր Ավանեսյան (1981, հունվարի 5, Լեռնային Ղարաբաղի Հանրապետություն), հայ կրկնակի անդամահատված լեռնադահուկորդ և մրցակցային նավաստի Արցախի Հանրապետությունից։


== Կենսագրություն ==
Մհեր Ավանեսյանը ծնվել է 1981 թվականի հունվարի 5-ին։ Ապրում է Արցախի Հանրապետությունում։ 1988 թվականին՝ յոթ տարեկան հասակում, նա հարվածել է բարձր լարման էլեկտրացանցին, որի արդյունքում զրկվել է երկու ձեռքերից։
1996 և 2000 թվականներին առագաստանավային սպորտաձևում նա մրցում էր ամառային պարալիմպիկ խաղերում, իսկ 1998, 2002 և 2006 թվականներին Հայաստանի հավաքականի կազմում մասնակցել է նաև ձմեռային պարալիմպիկ խաղերին՝ լեռնադահուկային սպորտ մարզաձևում։
Համարվում է պարալիմպիկ խաղերի այն եզակի մասնակիցներից, ովքեր մասնակցություն են ունեցել մրցույթին և՛ ձմռանը, և՛ ամռանը՝ տարբեր սպորտաձևերում։ 2010 թվականին հերթական անգամ մասնակցել է Վանկուվերում, իսկ 2014 թվականին՝ Սոչիում ընթացող պարալիմպիկ խաղերին։


== Ծանոթագրություններ ==
Ժողովածու (467)

Ժողովածու (467), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 467 թվի տակ։ Ձեռագիրը գրվել է Միքայել դպիր գրիչի կողմից։ Գրված է թղթի վրա, որը ունի 17․8×13 չափս։ Ձեռագիրը կազմված է 257 թերթից։ Գրված է միասյուն, բոլորգրով և նոտրգրով։ Ունի կիսախորան և լուսանցազարդ մանրանկարներ։ Պահպանակը ունի 8 էջ, գրված է՝ մագաղաթի վրա՝ բոլորագիծ երկաթագրով։ Կազմը` կաշեպատ տախտակ դրոշմազարդ, աստառը՝ կապույտ կտավ։ Հիշատակարաններ գրչի՝ 248բ։ 256ա։


== Բովանդակություն ==
Նեմեսիոսի Յազագս բնութեան մարդոյ։
Գր․ Նիւսացւոյ Յորդորումն մանկանց ի կուսութիւն, Տեսութիւն ի մարդոյն կազմութիւն։
Բանք իմաստնոց։
Դաւանութիւն քաղկեդոնացւոց։
Թուղթք, Հակաճառութիւնք և Կանոնք Օգոստիանոսի։


== Ծանոթագրություններ ==
Փեկարի

Փեկարի, գյուղ Արևմտյան Հայաստանում, Էրզրումի վիլայեթի Կամախի գավառակում։


== Պատմամշակութային կառույցեր ==
Փեկարիի մեջ կար մեկ հին եկեղեցի և ևս երկու հին եկեղեցիներ կային մոտակայքում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Animotion (ալբոմ)

Animotion, լոսանջելեսյան համանուն խմբի առաջին ալբոմը։ Թողարկվել է 1984 թվականին Mercury Record-ում և ներառում է խմբի ամենամեծ հիթը՝ "Obsession" սինգը։


== Երգացանկ ==
Բոլոր երգերի հեղինակն է Բիլ Վադհամս. 


== Կազմ ==
Խմբի անդամների կազմը՝


=== Animotion ===
Աստրիդ Փլեյն՝ վոկալ
Բիլ Վադհամս՝ կիթառ, վոկալ
Դոն Կիրկպատրիկ՝ կիթառ
Փոլ Անտոնելլի՝ ստեղնաշարային գործիքներ
Շառլ Օտտավիո՝ բաս
Ֆրենչի Օ'Բրայան՝ հարվածային գործիքներ


=== Հավելյան կազմ ===
Դենիս Բելֆիլդ՝ բաս
Հարի Չանգ՝ սինթեզատոր
Գրեգ Սմիթ՝ ստեղնաշարային գործիքներ
Ջեֆ Սթերն՝ հայտնի չէ
Սթիվ Ֆրետ՝ հայտնի չէ


== Ծանոթագրություններ ==
Դյորդ

Դյորդ (հունգարերեն` György), հունական ծագումով հունգարական անուն է, համապատասխանում է հայկական Գևորգ անվանը։


== Կրողները ==
Դյորդ Դոժա (Dózsa György, 1742-1514 թթ.)` գյուղացիության ապստամբության առաջնորդ
Դյորդ Հևեշի ՆՄ1943 (Hevesy György, 1912-93 թթ.)` քիմիկոս
Դյորդ Շարոշի (Sárosi György, 1912-93 թթ.)` ֆուտբոլիստ
Լը Դոնժոն

Անվան այլ կիրառումների համար տե՛ս՝ Լը Դոնժոն (այլ կիրառումներ)Լը Դոնժոն (ֆր.՝ Le Donjon), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Լը Դոնժոն կանտոնի կազմի մեջ։ Հանդիսանում է Վիշի շրջանը։
Համայնքի INSEE կոդ՝ 03103։


== Բնակչություն ==
Համայնքի բնակչությունը 2008 թվականին կազմում էր 1067 մարդ։


== Տնտեսություն ==
2007 թվականի տվյալներով 564 աշխատունակ տարիքի մարդկանցից (15-64 տարեկան) 408-ը տնտեսապես ակտիվ էին, 156-ը անգործունակ (ակտիվության ցուցանիշը 72,3 %, 1999 թվականին եղել է՝ 71,1 %)։ 408 աշխատունակ բնակիչներից 372-ը աշխատում էին (201 տղամարդ և 171 կին), անաշխատանք էին 36-ը (9 տղամարդ և 27 կին)։ 156 անգործունակ մարդկանցից 26-ը աշակերտներ կամ ուսանողներ են, 76-ը թոշակառու, 54-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Լը Դոնժոն» (ֆրանսերեն)։ Արխիվացված օրիգինալից 2012-09-26-ին։ Վերցված է 2012-6-22 
«Լը Դոնժոն» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-30
New Kids: Begin

New Kids: Begin, հարավկորեական բոյ բենդ iKON առաջին ալբոմը։


== Թրեք լիստ ==


== Վաճառք ==


== Ծանոթագրություններ ==
Պունկցիա

Պունկցիա (լատ.՝ punctio - ծակում), որևէ խոռոչի, արյան անոթի պատի, սնամեջ կամ պարենքիմատոզ օրգանի, ուռուցքի, ինֆիլտրատի ծակումը՝ բուժիչ կամ ախտորոշիչ նպատակով։
Լյումբալ պունկցիան ախտորոշիչ և բուժական նպատակով անցկացվող կարևորագույն գործողություններից է։
Լյումբալ պունկցիայի նպատակը ողնուղեղային հեղուկի հավաքումն է։ Ախտորոշիչ նպատակներով այն լայնորեն կիրառվում է նևրոլոգիական հետազոտության ընթացքում։
Մի շարք դեպքերում ախտորոշումը կարող է դրվել միայն լյումբալ պունկցիայի տվյալների հիման վրա։ Պոլինևրոպաթիաների, նեյրոլեյկեմիայի և ցրված սկլերոզի ժամանակ այս ախտորոշիչ եղանակը կարող է հաստատել ախտորոշումը կամ լրացնել կլինիկական պատկերը։
Կուր

Անվան այլ կիրառումների համար տե՛ս՝ Կուր (այլ կիրառումներ)Կուր գետ (Գուգարքի և Թիֆլիսի բարբառներով՝ Քուռ, թուրքերեն՝ Kura, վրաց.՝ მტკვარი - Մտկվարի, ադրբ.՝ Kür), գետ Հայկական լեռնաշխարհում և Կասպից ծովի ավազանում։ Սկիզբ առնելով Կարմիր Փորակ լեռնաշղթայի հյուսիսային ստորոտներում (Կարսի մարզի Արդահանի շրջանի Գյոլեի տեղամասում, ներկայումս՝ Թուրքիայում), Կուրը հոսում է դեպի Վրաստան՝ հասնելով Ադրբեջան, որտեղ այն միանում է Արաքսին և թափվում Կասպից ծով։ Կուր գետի երկարությունը 1515 կմ է։ Կուր անվան ստուգաբանությունը  Սալմաստի հայերեն բարբառի տարբերակում «կուռ»՝«ջրի  ավազան» է նշանակում։


== Անվանում ==
Համաձայն ավանդության՝ Կուր գետի անունը դրել են հայոց, վրաց և աղվանից ազգերը՝ ի նշան կուռ բարեկամության։
Հին Հունական աշխարհագետներին հայտնի է եղել հունացված Kyros ձևով։ Ըստ Ստրաբոնի՝ անվանվել է ի պատիվ պարսից արքա Կյուրոս II Մեծի, որոշները կապել են Զևսի դստեր՝ Կուրի անվան հետ։ Նորագույն դարաշրջանում հայերեն հաճախ անվանվել է Քուռ (գետի ադրբեջաներեն անվանման հայացված ձևը)։


== Կուր գետի ափին գտնվող բնակավայրեր ==
Մարդանեկ (Կարսի մարզ)
Օկամ (Կարսի մարզ)
Արդահան (Կարսի մարզ)
Գյուլաբերդ (Կարսի մարզ)
Ասպինձա (Վրաստան)
Բորժոմ (Վրաստան)
Խաշուր (Վրաստան)
Ագարա (Վրաստան)
Քարել (Վրաստան)
Գորի (Վրաստան)
Կասպի (Վրաստան)
Ձեգվի (Վրաստան)
Մցխեթ (Վրաստան)
Թիֆլիս (Վրաստան)
Ռուսթավի (Վրաստան)
Գարդաբան (Վրաստան)
Մինգեչաուր (Ադրբեջան)
Եվլախ (Ադրբեջան)
Զարդոբ (Ադրբեջան)
Սաբիրաբադ (Ադրբեջան)
Ալի-Բայրամլի (Ադրբեջան)
Սալյան (Ադրբեջան)
Նեֆթեչալա (Ադրբեջան)


== Ծանոթագրություններ ==
Ժողովածու (2288)

Ժողովածու (2288), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2288 թվի տակ։ Ձեռագիրը գրվել է 17-րդ դարում։ Գրված է թղթի վրա, որը ունի 15×10 չափս։ Ձեռագիրը կազմված է 63 թերթից։ Գրված է միասյուն, նոտրգրով։ Կազմը` կաշեպատ տախտակ դրոշմազարդ։


== Բովանդակություն ==
Դիոն․ Թրակացւոյ Արուեստ քերականութեան։
Խորհրդով և իաստութեամբ հաստատեցաւ մարդկայինս տեսակ։
Սահմանք իմաստասիրականք իբր հարցմամբ։
Բառք քերականի։


== Ծանոթագրություններ ==
Հայկ Դեմոյան

Հայկ Անուշավանի Դեմոյան (օգոստոսի 26, 1975(1975-08-26), Լենինական, Հայկական ԽՍՀ, ԽՍՀՄ), հայ պատմաբան, հրապարակախոս, Հայոց ցեղասպանության թանգարան-ինստիտուտի նախկին տնօրեն, պատմական գիտությունների դոկտոր, ԵՊՀ դասախոս։ 


== Գործունեություն ==
Գիտական հետազոտությունների ոլորտի մեջ են մտնում Արցախյան հակամարտության, հայ-թուրքական հարաբերությունների և համաթյուրքականության խնդիրները, ազգային հակամարտությունները Հարավային Կովկասում, ազգային ինքնության և կարծրատիպերի հիմնահարցերի ուսումնասիրությունը։ Գիտական հետաքրքրությունների ոլորտը ներառում է նաև հայ ռազմարվեստին, հայկական ազգային խորհրդանշաններին և զինանշանագիտության առնչվող հիմնահարցերը։ Ավելի քան 40 գիտական հրապարակումների, այդ թվում նաև տասներկու մենագրությունների հեղինակ է։
Անդամակցում է Ցեղասպանագետների միջազգային ընկերակցությանը։ Հայոց ցեղասպանության թանգարան-ինստիտուտի գիտական խորհրդի նախագահն է։ Երևանի պատմության թանգարանի և Ազգային գրադարանի գիտական խորհուրդների անդամ է։
2009 թ. մարտին Հայաստանի Նախագահի հրամանագրով նշանակվել է Հայաստանի հանրային խորհրդի անդամ։
2011 թ. Հայաստանի Նախագահի հրամանագրով նշանակվել է Հայոց ցեղասպանության հարյուրերորդ տարելիցի միջոցառումները համակարգող պետական հանձնաժողովի քարտուղար։
2013 թ. ընտրվել է Երևանի ավագանու անդամ Հայաստանի Հանրապետական կուսակցության համամասնական ընտրացուցակով։
Տիրապետում է ռուսերեն, անգլերեն, ֆրանսերեն լեզուներին։


== Պարգևներ ==
«Հայրենիքին մատուցած ծառայությունների համար» 2-րդ աստիճանի մեդալ (2015)
Գարեգին Նժդեհ մեդալ
ՀՀ ՊՆ «Դրաստամատ Կանայան» մեդալ
Հայաստանի սպորտի և երիտասարդության հարցերով նախարարության Ոսկե մեդալ


== Երկեր ==
Ղարաբաղյան հակամարտությունը և թուրքական գործոնը, Երևան, 2002 թ.:
Լևոն Մելիք-Շահնազարյան հետ համահեղինակությամբ, Խոջալուի գործը. հատուկ թղթապանակ, Երևան, 2002 թ.:
1988-1990 թվականներին Լեռնային Ղարաբաղի հակամարտության լուսաբանումը արևմտյան մամուլում, ՀՀ ԳԱԱ Հայոց Ցեղասպանության Թանգարան-ինստիտուտ, Երևան, 2008 թ., 166 էջ։
Հայկական սպորտը և մարմնակրթությունը Օսմանյան կայսրությունում, ՀՀ ԳԱԱ Հայոց Ցեղասպանության թանգարան-ինստիտուտ, Երևան, 2009 թ., 220 էջ։
Հայոց պատերազմները և ռազմարվեստը մատենաշար (5 հատորով), 2009-2010 թթ․, Փրինթինֆո, Երևան։
Հայկական ազգային խորհրդանշաններ, Երևան, 2012 թ., 468 էջ։
Հայոց ցեղասպանության լուսաբանումը համաշխարհային մամուլի առաջին էջերին, Հայոց Ցեղասպանության թանգարան-ինստիտուտ, Երևան, 2014 թ., 266 էջ։
Հայկական սպորտը և մարմնակրթությունը Օսմանյան կայսրությունում, լրամշակված և փոփոխված հրատարակություն, ՀՀ ԳԱԱ Հայոց Ցեղասպանության թանգարան-ինստիտուտ, Երևան, 2015 թ., 274 էջ։
Հայկական եկեղեցիներն ու վանքերը միջազգային փոստային բացիկներում, Երևան, 2019 թ., 181 էջ։ 
Հայուհու կերպարը միջազգային փոստային բացիկներում և փորագրանկարներում, 2022 թ․, Երևան, 180 էջ։ 
Гайк Демоян, Внешняя политика Турции и карабахский конфликт, национальная академия наук Республики Армения, Музей-институт геноцида армян, Ереван, 2013, 492 с.
Armenian Legacy in America: A 400-Year Heritage, 2018, 620 pp.


== Ընտանիք ==
Ամուսնացած է, ունի մեկ դուստր։


== Ծանոթագրություններ ==


== Արտաքին հղումներ ==
Դեմոյանը armenianhouse.org կայքում
«Պրոսպեկտուս» տարածաշրջանային և քաղաքական հետազոտությունների կենտրոն կայք
Սևերոմորսկ-3 (գյուղ, Սևերոմորսկ քաղաքային օկրուգ)

Սևերոմորսկ-3 (ռուս.՝ Североморск-3), գյուղ Ռուսաստանի Մուրմանսկի մարզի Սևերոմորսկ քաղաքային օկրուգի կազմում։
Բնակչությունը 2010 թվականին գրանցված տվյալներով կազմում էր 2608 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աստերոիդների ցանկ (288701-288800)

Աստերոիդների ցանկ (288601-288700)  • Աստերոիդների ցանկ  • Աստերոիդների ցանկ (288801-288900)
 Աստերոիդների ցանկ (288601-288700)  • Աստերոիդների ցանկ  • Աստերոիդների ցանկ (288801-288900)
Պոլին Բըրնս

Պոլին Բըրնս (անգլ.՝ Pauline Burns, ամբողջական անունը՝ Pauline Powell Burns, հունիսի 27, 1876(1876-06-27), Օքլենդ, Կալիֆոռնիա, ԱՄՆ - 1912, Օքլենդ, Կալիֆոռնիա, ԱՄՆ), ամերիկացի նկարիչ, նաև երաժիշտ (դաշնակահար)։
Եղել է առաջին աֆրոամերիկացի նկարիչը, ով ցուցադրել է իր ստեղծագործությունը Կալիֆորնիայում 1890 թվականին։


== Կենսագրություն ==
Ծնվել է 1872 թվականին Կալիֆոռնիայի Օքլենդում՝ Ուիլյամ Փաուելի ("William W. Powell") և նրա կնոջ՝ Ջոզեֆ Թըրների ("Josephine Turner") ընտանիքում։ Նրա նախապապը դարբին Ջոզեֆ Ֆոսեթն էր ("Joseph Fossett"), Թոմաս Ջեֆերսոնի ստրուկներից մեկը, որը 1826 թվականին ազատ էր արձակվել նրա որոշմամբ։
Արդեն վաղ տարիքում Պոլինը երաժշտական և գեղարվեստական տաղանդ է ցուցաբերել, սովորել է նկարչություն, դաշնամուր նվագել։ Ենթադրվում է, որ նա ինքնուս նկարիչ է։
Ենթադրվում է, որ Պոլին Բըրնսը առաջին աֆրոամերիկացի նկարիչն էր, որը Կալիֆորնիայում ինչ-որ տեղ ցուցադրվել էր։  Նա, հավանաբար, սկսել է ցուցադրել իր նկարները 14 տարեկանում, իսկ նրա առաջին հայտնի հանրային ցուցահանդեսը եղել է «Mechanics' Institute Fair»-ում՝ Սան Ֆրանցիսկոյում 1890 թվականին։ Չնայած նրան, որ նրա ճանաչում են բերել, բայց ավելի շատ Պոլինը արդեն հայտնի էր որպես դաշնակահարուհի և աֆրոամերիկացիների պատմության մեջ Կալիֆորնիայում հայտնի է բացառապես որպես դաշնամուրի ուսուցիչ։
Նկարչուհու աշխատանքները սակավաթիվ են, մասամբ այն պատճառով, որ նա մահացել է երիտասարդ տարիքում տուբերկուլյոզից։ Հայտնի է, որ նա նկարել է լանդշաֆտներ և նատյուրմորտներ. նրա որոշ աշխատանքներ պահպանվել են։
1893 թվականի հոկտեմբերի 11-ին ամուսնացել է Էդվարդ Բըրնսի հետ, նրանք երեխաներ չունեին։
Մահացել է 1912 թվականին Օքլենդում։ 1925 թվականին «California Native Daughters» կազմակերպության Օքլենդի բաժանմունքն անվանվել է Պոլին Բյորնսի պատվին։


== Ծանոթագրություններ ==


== Հղումներ ==
Pauline Powell Burns (1876—1912)
Pauline Powell: Oakland Painter and Pianist
California Artists Pauline Powell Burns and Beulah Woodard
Կիզիստրա

Կիզիստրա, Կիզիստրե, Կնդռոսկավի բերդ (հուն. Κυ΄ξιστρα), բերդաքաղաք Կիլիկիայի հյուսիս-արևելքում, Կապադովկիայի սահմանակցությամբ։ Պտղոմեոսը հիշատակում Է Կապադովկիայում, Պետինգերյան իջևանագրությունը՝ Կեսարիա և Տիանեա քաղաքների միջև, հայ պատմիչները՝ Արճիաս (Արգեոս) լեռան մերձակայքում, Ձկնջուր կոչվող վայրում։ Կիզիստրայի հույն տերերը՝ Սանդալեի որդիները, մոտ 1080 թվականին դավադրաբար (հավանորեն կայսեր թելադրանքով) սպանեցին Հայոց վերջին Բագրատունի գահակալին՝ վտարանդի Գագիկ Բ թագավորին։ 1111 թվականին Կիլիկիայի Հայոց իշխան Թորոս Ա-ն վրիժառությամբ կոտորեց Սանդալեի որդիներին, բռնագրավեց նրանց գանձերը, հետ վերցրեց և իր հետ արքունիք տարավ Գագիկի թագը, զենքերն ու զրահը, իսկ Կիզիստրան դարձրեց իր իշխանության սահմանակալ բերդերից մեկը։
Արկածային գրականություն

Արկածային գրականություն, գեղարվեստական գրականության տեսակ, որին հատուկ են հետաքրքրաշարժ սյուժե, գործողությունների արագ ու անսպասելի զարգացում։ Սերտորեն կապված է գիտաֆանտաստիկ գրականության և դետեկտիվ գրականության հետ։ Լայն տարածում է գտել հատկապես 19-րդ դարում։ Ճանաչում են գտել Վիկտոր Հյուգոյի, Ալեքսանդր Դյումայի, Էդգար Պոյի, Դանիել Դեֆոյի, Ֆենիմոր Կուպերի, Մայն Ռիդի, Ռոբերտ Լուիս Սթիվենսոնի, Ժյուլ Վեռնի, Լուի Բուսենարի արկածային վեպերը։ Հայ իրականության մեջ արկածային երկեր գրել են Րաֆֆին, Վախթանգ Անանյանը, Աշոտ Շայբոնը և ուրիշներ։
Լոցկինո (այլ կիրառումներ)

Լոցկինո, կարող է վերաբերել՝

Լոցկինո - ավան, Ուկրաինայի Նիկոլաևի մարզի Բաշտանկայի շրջանում
Լոցկինո - գյուղ, Ուկրաինայի Նիկոլաևի մարզի Բաշտանկայի շրջանում
Լոցկինո - գյուղ, Ուկրաինայի Նիկոլաևի մարզի Նովի Բուգի շրջանում
Գուբնիկի

Գուբնիկի (ռուս.՝ Губники), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գյուրջիբեկ

Գյուրջիբեկ, գյուղ Արևելյան Հայաստանում, Կարսի մարզում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Շամքորի դեպքեր (1918)

Շամքորի դեպքեր, Շամքորի կոտորած, 1918 թվականին Կովկասյան ռազմաճակատից Ռուսաստան վերադարձող ռուս զինվորների ջարդ հունվարի 9-12-ին՝ ադրբեջանական զինված խմբերի կողմից՝ Անդրկովկասյան կոմիսարիատի հրամանով։
Հոկտեմբերյան հեղափոխության հաղթանակից հետո անդրկովկասյան ռեակցիան ձգտում էր երկրամասն անջատել Խորհրդային Ռուսաստանից և ազգային զորամասերը զինելու պատրվակով (ենթադրաբար Թուրքիայի հարձակումից պաշտպանվելու նպատակով) զինաթափում էր բոլշևիկների կողմն անցած Կովկասյան բանակի զինվորներին և հաշվեհարդար տեսնում նրանց հետ։ Շամքորում կոտորածը իրականացրին այնտեղ ուղարկված զրահագնացքի հրամանատար Աբխազական, մուսուլմանական ազգային կոմիտեն, հակաբոլշևիկյան տարրերից կազմված «վայրի դիվիզիան», որի գլուխ կանգնած էին Ասլան բեգ Սաֆիքյուրդսկին, իշխան Մաղալովը, Իադուդան բեգ Ի աս Մամեդովը և այլք։ Զոհվեց մոտ 1000 զինվոր, զինյալները զավթեցին 12 հրանոթ , 70 գնդացիր, շուրջ 15 000 հրացան։
Շամքորի դեպքերին հաջորդեց զինվորների ջարդը Ելիզավետպոլում։
Հարկենց

Հարկենց, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Շեյխ-Մուսա

Շեյխ-Մուսա, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Նովոստրոյկա (այլ կիրառումներ)

Նովոստրոյկա, կարող է վերաբերել՝

Նովոստրոյկա - ավան Ռուսաստանի Դաշնության Ռոստովի մարզի Զերնոգրադի շրջանում
Նովոստրոյկա - գյուղ Ռուսաստանի Նիժնի Նովգորոդի մարզի Դիվեևսկի շրջանի կազմում
Աստերոիդների ցանկ (178101-178200)

Աստերոիդների ցանկ (178001-178100)  • Աստերոիդների ցանկ  • Աստերոիդների ցանկ (178201-178300)
 Աստերոիդների ցանկ (178001-178100)  • Աստերոիդների ցանկ  • Աստերոիդների ցանկ (178201-178300)
Ֆլակստադյոյա

Ֆլակստադյոյա  (նորվ.՝ Flakstadøya), կղզի Նորվեգիայի Նուռլանն նահանգի Ֆլակստադ կոմուննայում։ Հանգրվանում է Լոֆոտեն տարածաշրջանում։
Զբաղեցնում է 1102 հա մակերես։ Ծվի մակերևույթից ամենաբարձր կետը 934 մետր։ Բնակչությունն 2001 թվականի դրությամբ կազմում է 1195 բնակիչ։
Կոկերնի կամրջի միջոցով այն կապվում է Մոսկենեսյոիա կղզու հետ, իսկ ջրի տակով անցնող Նապստարում թունելի շնորհիվ կապված է Վեստվոգեյ կղզու հետ։
Կղզու վրա է գտնվում Ռամբերգ քաղաքը, որը վարչական կենտրոնն է։ Կղզու վրա են գտնվում նաև Ֆլեդվանգ, Նյուսֆորդ, Սունն, Վիկտեն և Նապպ բնակավայրերը։


== Պատկերասրահ ==

		
		
		
		
		


== Տես նաև ==
Նորվեգիայի կղզիներ


== Ծանոթագրություններ ==
Վան Ժիժի

Վան Ժիժի (չինարեն՝ 王治郅, փին.՝ Wáng Zhìzhì, հուլիսի 8, 1979(1979-07-08), Պեկին, Չինաստան), չինացի պրոֆեսիոնալ բասկետբոլիստ, կենտրոնական։ Ներկա պահին հանդես է գալիս Չինաստանի բասկետբոլի ասոցիացիայի (CBA) «Բայի Ռոքեթս» ակումբում։ Նախկինում ելույթներ է ունեցել Բասկետբոլի ազգային ասոցիացիայի (NBA) «Դալաս Մավերիքս», «Մայամի Հիթ» և «Լոս Անջելես Լեյքերս» ակումբներում։ Չինաստանի ազգային հավաքականի կազմում մասնակցել է 2012 թվականին Լոնդոնում անցկացված ամառային օլիմպիական խաղերին, անհատապես լավ խաղ է ցուցադրել, աչքի ընկել տեխնիկական բարձր ցուցանիշներով, սակայն թիմը զբաղեցրել է իններորդ տեղը, որը Չինաստանի հավաքականի համար համարվել է անհաջողություն։


== Անձնական կյանք ==
Որպես իր ծննդյան տարեթիվ՝ Վանը մերթ նշել է 1977, մերթ էլ՝ 1979 թվականը։ Նա ամուսնացել էՍուն Յանի հետ։ Ամուսնական զույգն ունի մեկ որդի՝ Ջերրի անունով։


== Ծանոթագրություններ ==


== Արտաքին հղումներ ==
Էջը Բասկետբոլ-ռեֆերենսում Archived 2017-06-25 at the Wayback Machine.(անգլ.)
Китайская "звезда" Ван возвращается в Китай (Washington Post)
Статистика игрока на сайта Basketball-reference.com Archived 2017-06-25 at the Wayback Machine.
Ван хочет вернуться в национальную сборную Китая (ESPN.com)
Ջորջինա Հեյգ

Ջորջինա Հեյգ (անգլ.՝ Georgina Haig, օգոստոսի 3, 1985(1985-08-03), Մելբուռն, Ավստրալիա), ավստրալիացի դերասանուհի։


== Կյանք և կարիերա ==
Հեյգը ծնվել է Մելբուռնում՝ Վիկտորիա նահանգում և ավարտել է Արևմտյան Ավստրալիայի արվեստի ակադեմիան, որից հետո սկսել է իր կարիերան հեռուստատեսությունում՝ «Քրեական Ավստրալիա», «Փրկարարական հատուկ բաժանմունք» և «Փղերի արքայադուստրը» սերիալներում։ Ինչպես նաև նա հայտնվել է մի քանի ոչ մեծ կինոֆիլմերում, այդ թվում՝ «Բեռնատարը», «Վատնում են երիտասարդների վրա» և «Պահելով շնչառությունը» ֆիլմերում։ 2010 թվականին «Անհավանական Սարդ-մարդը» ֆիլմում նա եղել է Գվեն Սթեյսի դերի հիմնական թեկնածուներից մեկը, բայց վերջնարդյունքում դերը ստացել է Էմմա Սթոունը։
2012 թվականին Հեյգը երկրորդական դերով առաջնաելույթ է ունեցել ամերիկյան հեռուստատեսությունում՝ Fox-ի «Եզր» սերիալում։ Հետո նա նկարահանվել է CBS-ի «Անզգույշները» ձախողված սերիալում, որից հետո 2014 թվականին ստացել է շատ դերասանուհիների կողմից ցանկալի Էլզայի դերը ABC-ի «Մի անգամ հեքիաթում» սերիալի 4-րդ եթերաշրջանում։ 2016 թվականին նկարահանվել է «Մթության շրջանները» հեռուստասերիալում։


== Անձնական կյանք ==
2014 թվականի հունիսին Հեյգը ամուսնացել է սցենարիստ Ջոշ Մեյփլսթոնի հետ։ 2017 թվականի մարտին նրանք ունեցել են աղջիկ՝ Գրետան։


== Ֆիլմագրություն ==


=== Կինո ===


=== Հեռուստատեսություն ===


== Ծանոթագրություններ ==
Լատինական փոխառությունները հայերենում

Լատինական փոխառություններ, հայերենի` լատիներենից փոխառյալ բառերը։
Լատիներենի ազդեցությունը հայերենի վրա Հրաչյա Աճառյանը երկու շրջանների է բաժանում` հին և նոր։
Հայերենի բառապաշարի վրա հռոմեական ազդեցության հին շրջանն ընկնում է մ.թ.ա. 2-րդ դարից մինչ մ.թ. 2-3-րդ դարերը։ Այդ շրջանում գրաբարը փոխառել է 10 բառ, որից արկղ, սկուտեղ, կառք, մարգարիտ, ղենջակ (գոգնոց) բառերը գործածվում են նաև ժամանակակից հայերենում։
Հին շրջանին են վերաբերում նաև գրաբարում հունարենի միջոցով կատարված լատինական միջնորդավորված փոխառությունները, որոնցից ժամանակակից հայերենում գործածական են կյանքի ու կենցաղի առտնին հարաբերություններին, կրոնական-եկեղեցական, պետական-պաշտոնական, ռազմական և վարչական մարզերի մոտ երեք տասնյակ բառեր, օրինակ՝ հունվար, փետրվար, մարտ, ապրիլ, մայիս, հունիս, հուլիս, օգոստոս, սեպտեմբեր, հոկտեմբեր, նոյեմբեր, դեկտեմբեր ամիսների անունները, կամ դինար (դրամական միավոր), թուղթ, լեգիոն, կաղանդ, կանթեղ, կարդինալ, կիտրոն, կնգուղ, կուրապաղատ, կրկես, մագիստրոս, մանկլավիկ, նոտար, պալատ, սապոն, սենատոր, վեղար, տիտղոս, տորդիկ (թռչուն), ունկի (չափի միավոր), ուրուր (եկեղեցական սքեմ), փոս, փուռ և այլն։
Հիշյալ բառերը փոխառության միջնորդ լեզուն հունարենն է համարվում, քանզի հայերենը լատինական բառերը փոխառել է հունարենի տառադարձությամբ։ Օրինակ՝ կիտրոն - հունարեն՝ kitron, լատ.՝ citrus, մագիստրոս - հունարեն՝ magistros, լատ.՝ magister, տիտղոս - հունարեն՝ titlos, լատ.՝ titulos և այլն։
Հունարենի միջոցով հին շրջանում գրաբարի փոխառյալ լատինական որոշ բառեր հետագայում ժամանակակից հայերենը կրկին փոխառել է եվրոպական լեզուներից և առաջին հերթին՝ ռուսերենի միջոցով, օրինակ՝ դիկտատոր, կուրատոր, ռեկտոր, սենատոր և այլն։
Նոր շրջանում հայերենի լատինական բոլոր փոխառությունները միջնորդավորված են։


== Տես նաև ==
Լատինաբան հայերեն


== Ծանոթագրություններ ==


== Աղբյուրներ ==
Հր. Աճառյան, Հայերեն արմատական բառարան, Երևան, 1926։
Ա. Սուքիասյան, Ժամանակակից հայոց լեզու, Երևան, 2008, էջ 199-202։
Սղում

Սղում, հնչյունափոխության տեսակ, որի դեպքում ձայնավոր հնչյունը, զրկվելով շեշտից, ընկնում է։ Սովորաբար սղման են
ենթարկվում բազմավանկ բառերի «ի», «ու» ձայնավորները հոլովման, ածանցման կամ բարդման ժամանակ (ամուր-ամրանալ, երկիր-երկրային, նկարիչ-նկարչություն)։ Հազվադեպ լինում են նաև այլ ձայնավորների սղման դեպքեր [ա՝ ամառ-ամռան, քաղաք-քաղքենի, օ՝ օրոր-օրրան, ը՝ սան(ը)ր-սանրել, ծան(ը)ր-ծանրություն]։ Հայերենում սղումն ունի պատմական հիմք, այսինքն՝ հասել է մեզ ավանդությամբ և
որպես գործուն հնչյունափոխական երևույթ նորակերտ ու փոխառյալ բառերում այլևս տեղի չի ունենում (կիսահաղորդիչ-կիսահաղորդիչներ, հրթիռ-հրթիռային, շարժուն-շարժունություն, չուգուն-չուգունապատ)։